السلام عليكم ورحمة الله وبركاته اهلا بحضراتكم في المقطع رقم متين واتنين من مقاطع حظر التجول والمقطع رقم تمانية من مقاطع تدبر سورة الرعد ارجو تجيبوا المصاحف وتفتحوا على الاية تمانية وعشرين
توقفنا امس عند قول عند قول الله تعالى في الاية تمانية وعشرين من سورة الرعد الذين امنوا وتطمئن قلوبهم بذكر الله الا بذكر الله تطمئن تطمئن القلوب قلوب علشان نفهم الاية دي يجب نفهم ما هو القلب وما هو دوره
وما هو الذكر وما هو دوره؟ في حاجتين ذكروا في الاية دي الذين امنوا وتطمئنوا قلوبهم ايه هو القلب ودوره ايه بذكر الله. ايه هو الذكر الا بذكر الله. طيب. ميكانيكي عشان يصلح السيارة
يجب يفهم مكونات السيارة كويس. وايه هي الحاجة اللي تاجها او الحاجات اللي بيحتاجها كل مكون من مكونات السيارة فمسلا ده موتور بيحتاج وقود. الوقود ده يا اما بنزين يا اما ديزل على حسب الموتور من مصمم ازاي. وبيحتاج زيت
زيت مخصوص اسمه الزيت موتور وده ناقل حركة او الفيتاس او علبة التروس اللي بتحتاج ايضا زيت مخصوص. اسمه زيت الفيتيس. طبعا ده مختلف عن زيت الموتور. ولو اتحط زيت موتور ما ينفعش هيبوز العربية. طيب
كل انسان عبارة عن نفس. كل انسان اسمه نفس النفس دي بتتكون من اربع اشياء اول حاجة العقل تاني حاجة القلب تالت حاجة الانا رابع حاجة الجسد العقل كل حاجة من دول ربنا اداها لنا العقل او القلب او الانا او اليد. ربنا ادانا كل حاجة من دول
ضعيفة او فاضية فارغة واعطانا الادوات اللي نملئها بها لو كانت فاضية او نقويها بها لو كانت ضعيفة. العقل اتولدنا به فاضي تماما بدون اي معلومات. زيرو معلومات. والله اخرجكم من بطون امهاتكم لا تعلمون شيئا. واذا عقول فاضية زيرو معلومات اول ما اتولدت
وجعل لكم السمع والابصار والافئدة لعلكم تشكرون وادانا الادوات اللي نملى بها هذه العقول فلازم نعتني بالعقل عن طريق التعلم واكتساب المعرفة لو اهملنا العقل هيؤدي الى ايه ؟ الى جهل. طيب
ايه كمان ربنا اداه لنا؟ القلب القلب هو مجموع مشاعر الانسان هذا القلب مولود نظيف جاهز للايمان بالله قال رسول الله صلى الله عليه وسلم ما من مولود الا يولد على الفطرة
فابواه يهودانه يعني خلوه يهودي او ينصرانه يخلوه نصراني. او يمجسانه يخلوه مجوسي ما قالش اوي يؤسلمانه او او يمسلمانه. ليه ؟ لانه مولود مسلم. مولود على الفطرة اللي القلب جاهز
لكن عنده مشكلة. القلوب فيها مشكلة واحدة. ده ايه؟ منها ازاي بطارية الموبايل بتفضى كل اربعة وعشرين ساعة. فهي محتاجة شحن ايماني كل يوم هذا الشاحن اللي بيشحن قلب بالايمان هو الذكر
الذين امنوا وتطمئن قلوبهم بذكر الله يبقى الشاحن اللي بيشحن القلب بالايمان هو الذكر الا بذكر الله تطمئن القلوب عارف لما تشحن بطاريتك على الاخر وبتبقى كده تبص كده في البطارية بتاعة مكتوب مية في المية. بتشعر بالطمأنينة
وتاخد موبايلك وتنزل وانت مطمئن او لما تاكل كده وتشبع تشعر بالطمأنينة تاخد بعضك وتنزل تروح مشاويرك وانت مطمئن. حاسس ان انت مش هتجوع في السكة. انت مش هتحتاج تاكل قبل ما ترجع البيت تاني
لانك مليان لما تحط الف جنيه في محفظتك وتنزل تشعر انت معك فلوس لو عجلة ضربت هتعرف تشتري عجلة. لو معكش بنزين هتعرف تفول بنزين يعني بتشعر انك مطمئن لانك مليان
الا بذكر الله تطمئن القلوب الخروج بتطمئن لانها ذكر الله بيشحنها بالايمان ياه انواع الذكر تلاتة رئيسية. تلات انواع للذكر الرئيسية. لا غنى للقلب عنها ابدا واحد تدبر القرآن. اللي احنا بنعمله ده بقى لنا متين واتنين يوم
بنشحن قلبنا بالايمان يوميا بوسيلة من وسائل الذكر وهي القرآن الكريم لكن ده مش كفاية هناك الخشوع في الصلاة لازم نتعلم الخشوع في الصلاة وهناك استحضار القلب في الاذكار اذكار الصباح واذكار المساء واذكار قبل النوم واذكار قبل الاكل
قبل دخول الحمام واذكار كل الاذكار دي لابد ان انت تتقال باستحضار قلب التلاتة دول لو واظبت عليهم اضمن لك اطمئنان نفس لا يمكن تشعر به في اي متعة من متع الدنيا لا يمكن وكأنك تتذوق طعم الجنة في الدنيا
ازا عملت التلاتة دول ازا وازبت على التلاتة دول القرآن ولازم بتدبر وحط تحت كلمة تدبر مليون خط. حفز بس مش هيفيدك قراءة سريعة مش هتفيدك لابد من التدبر هتقول لي اصل الشيخ الفلاني قال والشيخ العلاني قال اقول لك براحتك الكلام انت حر
انا مش طاير رأيي في الموضوع ده من بعد ما تبين لي الحق في الموضوع ده واحب اؤكد تاني انا مش ضد حفظ القرآن ابدا لكن يجب ان ان الحفظ لا يطغى
ويؤثر على التدبر التدبر هو الاساس وهو الاصل ولا بديل عن التبتر الله سبحانه وتعالى انزل القرآن علشان نتدبره اصلا. ربنا بيقول في سورة صاد كتاب انزلناه اليك مبارك لام التعليل
دبروا اياته كلمة الذكر الحقيقة كلمة فيها كم من الاسرار عجيب جدا ممكن تقعد تبحث فيها اسابيع شهور اقرا معي الاية التمانية وعشرين الذين امنوا وتطمئن قلوبهم بذكر الله الا بذكر الله تطمئن القلوب. هل الذكر هو القرآن
يقول لك القرآن نوع من انواع الذكر لكن برضو هل الكلام ده دقيق ان الذكر هو القرآن لان ربنا في سورة الحجر وهي آآ الصورة اللي جاية بازن الله بعد ما نخلص سورة الرعد هتكون الحجر. في سورة الحجر الاية تسعة ربنا بيقول انا نحن نزلناك
ان الذكر وانا له لحافظون. يبقى ايه هو الذكر؟ القرآن. ربنا بيقول ان هو هيحفظ القرآن. ماشي لكن مسكوها علينا بقى وقالوا لنا بقى انتم بتتكلموا وتفسروا القرآن على مزاجكم ولمصلحتكم. والذكر هو القرآن في الاية دي. لانه محفوظ. ربنا هيحفظه
لكن الذكر مش هو التوراة. لان التوراة محرفة. ازا كان ربنا سمى التوراة ذكر في سورة الانبياء. ولقد كتبنا في الزبور من بعد ان الارض يرثها عبادي الصالحون. الذكر هنا هو التوراة اللي نزلت
ايه آآ قبل الزبور ازاي اتحرفت بقى مش الذكر محفوظ. انا نحن نزلنا الذكر وانا له لحافظون. وهنا الذكر هو التوراة. يبقى انتم على رزقكم مرة الذكر القرآن ومرة في ذكر التوراة. ولما يبقى محفوظ يبقى القرآن
الكلام ده عليه نرد عليهم احنا ازاي بقى انا بحثت كثيرا في هذا الموضوع الذكر مش هو القرآن ولا هو التوراة ربنا سبحانه وتعالى قال في سورة صاد صاد والقرآن ذي الذكر
ربنا بيقسم بالقرآن اللي فيه ذكر بالقرآن بالذكر ابو ذكر يبقى الذكر حاجة موجودة في القرآن وموجودة في التوراة خلاصة القول احسن من فسر الذكر ومقاتل ومقاتل ده تلميز ابن عباس. ابن عباس سماه النبي عليه الصلاة والسلام ترجمان القرآن
قال الذكر هو اسم جنس لما في كتاب الله يعني المحتوى بتاع كتاب الله الكونتنت الرئيسي بتاع القرآن. الكونتنت الرئيسي بتاع التوراة وبانزال القرآن حفظ الذكر. هم. ان ربنا حفظ الذكر. اذا حفظت الكتب السابقة ايضا
يعني انا لما حد يجي يقول لي طب اشمعنى يعني ربنا حفظ القرآن وما حفزش التوراة؟ طب انا بقى عايز التوراة الحقيقية عشان اقراها. ليه ربنا ما حفزش كتاب؟ عايز التوراة؟ اتفضل يا حبيبي اهو
صورها اهي يقوم مدي له قرآن ليه لان القرآن مهيمن على الكتب السابقة لانه محفوظ. وبالتالي لما حفظ القرآن حفظ الذكر اللي هو كمان مستوى التوراة الرئيسي. اي حاجة انت محتاجها في التوراة او في الانجيل موجودة في القرآن
الا بذكر الله تطمئن القلوب. القلوب لو لم تطمئن يا جماعة الانسان بيشعر بالعذاب ويا متعزب مش قادر عايز يلم نفسه من الشباك ليه ليه مش مستريح. يعني ايه مش مستريح
يعني حاسس حاجة بتوجعك لا ما فيش حاجة بتوجعه في جسمه. طب عايزين نقف من الشباك ليه؟ ليه هتتجنن؟ لان القلب مش مطمئن اكتئاب لزلك ما عندناش وقت نتكلم في الموضوع ده كتير لكن انا هحط لكم
لحلقتين من حلقات ذكرى وعطر حلقة اسمها العلاج الحقيقي بالقرآن وحلقة اسمها القرآن ينتصر مرة اخرى. لازم تتفرجوا على الحلقتين دول وفيهم روشتة انا باكتبها للناس اللي تريد انها تستريح
روشتة مش هاكلمكم عليها دلوقتي لكن تحت تقريبا فيديو من فيديوهات اليوتيوب تقدر تروح اليوتيوب. اليوتيوب تحت كل فيديو تقريبا وجود الروشتة دي تلات دورات بالترتيب. فتح التدبر. التربية الايمانية مع عمل الواجب اليومي والتربية الروحية
الذين امنوا لغاية تسعة وعشرين. اقرا معي الاية تسعة وعشرين. الذين امنوا وعملوا الصالحات طوبى لهم وحسن مآب. طيب بعد ما امنوا في الاية تمانية وعشرين واطمأنت قلوبهم لذكر الله
بتسعة وعشرين بيترجم هذا الايمان لعمل. بقت الذين امنوا وعملوا الصالحات حسن البصري قال الايمان ما وقر في القلب وصدقه العمل. ده مش حديس شريف دي كلمة للحسن البصري من اكبر مفسرين القرآن ومن التابعين
طيب يبقى بعد ما امنوا واطمأنت قلوبهم لذكر الله ترجم هذا الايمان في عمل الذين امنوا وعملوا الصالحات. جزاءهم ايه طوبى لهم وحسن مئاب طوبى لهم اي اصابوا طيبا. فعلوا فعلا طيبا. يعني كلمة تشجيع احسنوا. آآ عفارم
آآ برافو طوبى لهم. برافو عليهم وحسن باب عندما يأوبون الى الله يعني يرجعون الى الله فسيكون مرجعهم بقى ان شاء الله الى الجنة حسن مهاب تعالوا نبص مع بعض على او البناء بتاع الايتين تمانية وعشرين وتسعة وعشرين
شف هم جمال الصياغة بتاعتهم عامل ازاي. بص معي على تمانية وعشرين تسعة وعشرين الذين امنوا وتطمئن قلوبهم بذكر الله ها ما لهم دول ما قالش دلوقتي وجاب لي جملة اعتراضية عن ذكر الله طالما جت سيرته
الا بذكر الله تطمئن القلوب. وبعدين رجع يتكلم عن الذين امنوا تاني. بس المرة دي سماهم ايه؟ الذين امنوا وعملوا الصالحات. ها ما لهم بقى طوبى لهم وحسن مآب جمال الصياغة
جمال الصيغة يعني هي اصلها الذين امنوا وتطمئن قلوب ذكر الله طوبى لهم بس عشان جت ذكر جت سيرة ذكر الله فحصل استطراد وكلام عن ذكر الله. الا بذكر الله تطمئن القلوب. وبعدين جاب سيرتهم تاني عشان احسن تكون التنسيق
مين هم بقى؟ الذين امنوا وقال لك وعملوا الصالحات. لان الايمان ده والاطمئنان بتاع القلب ده لازم يترجم الى اعمال صالحة. وهنا بقى برافو عليكم. طوبى لهم وحسن مآب. والجنة ان شاء الله اللي هي حسن المآب. ربنا يجعلنا واياكم من اهل الجنة
الليلة اللهم انا نسألك حبك وحب من يحبك وحب كل عمل يقربنا الى حبك. اللهم ما رزقتنا ما نحب فاجعله قوة لنا فيما تحب وما زويت عنا مما نحب فاجعله فراغا لنا فيما تحب. اللهم اجعل حبك احب الينا من اهلينا واموالنا ومن المال
البارد على الظمأ اللهم حببنا اليك والى ملائكتك وانبيائك ورسلك وعبادك الصالحين. واجعلنا ممن يحبك ويحب ملائكتك وانبيائك لك عبادك الصالحين. اللهم احي قلوبنا بحبك. واجعلنا لك كما تحب. اللهم اجعلنا نحبك لكل قلوبنا
ونرضيك بكل اجسادنا. اللهم اجعل حبنا كله لك وسعينا كله في مرضاتك. اللهم اجعل الكريمة ربيع قلوبنا ونور صدورنا وجلاء احزاننا وذهاب همومنا ومغفرة ذنوبنا. اسأل الله العلي العظيم ان يجعل هذا التدبر في ميزان حسناتي وحسناتكم. اللهم انك تعلم ان هذه القلوب قد اجتمعت
على كتابك وعلى محبتك. والتقت يا ربنا على طاعتك واجتمعت على كتابك وعلى محبتك والتقت على طاعتك وتوحدت على دعوتك وتعاهدت على نصرة شريعتك فوثق اللهم رابطتها وادم ودها واهدها سبلها واملأها بنورك الذي لا يخبو واشرح صدورها بفيض الايمان بك وجنيه
للتوكل عليك واحيها يا ربنا بمعرفتك وامتها على الشهادة في سبيلك انك نعم المولى ونعم النصير السلام عليكم ورحمة الله وبركاته